ລັດຖະມົນຕີຕ່າງປະເທດ ຄລິນຕັນ ຢ້ຽມຢາມ Ivory Coast (ເບິ່ງວີດີໂອ)
ທ່ານນາງຄລິນຕັນໂອ້ລົມສົນທະນາ ເລື້ອງຄວາມປອງດອງຊາດ ໃນ Ivory Coast ກັບປະທານາທິບໍດີ ອູອັດຕາຣາ.
ທ່ານນາງຮີນລາຣີ ຄລິນຕັນ ລັດຖະມົນຕີການຕ່າງປະເທດສະຫະລັດກໍາລັງຢ້ຽມຢາມອາ ຟຣິກາຕາເວັນຕົກ ບ່ອນທີ່ທ່ານນາງໄດ້ພົບປະກັບທ່ານ Alassane Ouattara ຜູ້ນໍາປະ ເທດ Ivory Coast ກ່ຽວກັບຄວາມພະຍາຍາມຕ່າງໆເພື່ອໄກ່ເກ່ຍ ຫລືສ້າງຄວາມປອງ ດອງກ່ຽວກັບຄວາມແຕກແຍກກັນທີ່ຍັງຄົງມີຢູ່ຈາກວິກິດການດ້ານການເມືອງກ່ຽວກັບການ ເລືອກຕັ້ງປະທານາທິບໍດີໃນປະເທດທີ່ເປັນບັນຫາໂຕ້ແຍ່ງກັນນັ້ນ ທ່ານນາງຄລິນຕັນແລະປະທານາທິບໍດີ Ouattara ໄດ້ພົບປະກັນທີ່ ທໍານຽບປະທານາທິ ບໍດີໃນນະຄອນ Abidjan ເພື່ອທໍາການໂອ້ລົມສົນທະນາກັນທີ່ມີວັດຖຸປະສົງ ເພື່ອເນ້ນ ເຖິງຄວາມໝັ້ນໝາຍຂອງລັດຖະບານປະທານາທິບໍດີບາຣັກ ໂອບາມາ ຕໍ່ລັດຖະບານປະ ຊາທິປະໄຕໃນ Ivory Coast ການຢ້ຽມຢາມ Ivory Coast ຄັ້ງທໍາອິດໂດຍລັດຖະມົນ ຕີການຕ່າງປະເທດສະຫະລັດໃນຮອບຫລາຍກວ່າ 25 ປີຜ່ານມາ ມີຂຶ້ນໃນຂະນະທີ່ປະທາ ນາທິບໍດີ Ouattara ພວມດໍາເນີນງານເພື່ອນໍາພາປະເທດໃຫ້ເຂົ້າກັນ ຫລັງຈາກເກີດ ຄວາມວຸ້ນວາຍໃນປີຜ່ານມາ ທີ່ໄດ້ໂຄ່ນລົ້ມອະດີດປະທານາທິບໍດີ Laurent Gbagbo ລົງຈາກອໍານາດ ເວລາທ່ານບໍ່ຍອມຮັບຮູ້ຜົນການເລືອກຕັ້ງທີ່ທ່ານ Ouattara ເປັນຜູ້ໄດ້ ຮັບໄຊຊະນະນັ້ນ ໃນຂະນະທີ່ທ່ານ Gbagbo ກໍາລັງປະເຊີນໜ້າກັບຂໍ້ກ່າວຫາຕ່າງໆໃນ ສານອາຍາລະຫວ່າງຊາດຢູ່ນີ້ ປະທານາທິບໍດີ Ouattara ກ່າວວ່າ ທ່ານມີຄວາມໝັ້ນ ໝາຍທີ່ຈະນໍາເອົາທຸກໆຄົນທີ່ຮັບຜິດຊອບໃນການສ້າງຄວາມວຸ້ນວາຍຂຶ້ນໃນລະຫວ່າງ ການເລືອກຕັ້ງນັ້ນມາດຳເນີນຄະດີ ແມ່ນແຕ່ພວກທີ່ທໍາການຕໍ່ສູ້ເພື່ອທ່ານນັ້ນ ທ່ານນາງຄລິນຕັນ ລັດຖະມົນຕີການຕ່າງປະເທດສະຫະລັດກ່າວວ່າ ອັນນັ້ນແມ່ນຊ່ອງ ທາງດຽວເທົ່ານັ້ນ ທີ່ຈະນໍາມາຊຶ່ງຄວາມປອງດອງຊາດໃນ Ivory Coast